text: Beredskabsdirektør: Brand er under kontrol 
  27 juli 2018 kl. 19.34
  En skovbrand mellem Hovborg og Hejnsvig er nu under kontrol, efter at brandmænd har kæmpet med den i nogle timer. 
  Fredag ved 21.30-tiden er op mod 100 brandfolk i fuld gang med at slukke en heftig skovbrand i Lundgård Plantage mellem Hovborg og Hejnsvig. 
  - Vi er stadig i gang med at slukke, og det kommer til at tage lang tid. Det bliver en lang nat, fortæller Jarl Vagn Hansen, der er beredskskabsdirektør i Trekant Brand. 
  Lige nu er brandfolk fra seks brandvæsener på stedet. Branden begyndte omkring klokken 17 fredag aften, og den er nu under kontrol, oplyser Jarl Hansen. 
  - Det er altid alvorligt, når der er ild i en plantage. Især fordi der er nåletræer i området, så det brænder hurtigt, siger beredskabsdirektøren og understreger, at han regner med, at slukningsarbejdet varer hele natten. 
  - Vi har bestilt mad til 100 mennesker, der arbejder derude lige nu, siger Jarl Vagn Hansen.
  
  @TrekantBrand har nu branden under kontrol og fået den indkredset. Det brænder fortsat i området. Indsatsledelsen foretager rekognoscering fra helikopter fra flyvevåbnet @forsvaretdk
  
  @TrekantBrand sikre robustheden ved at flytte ressourcer rundt i vores område.Der flyttes en komplet slukningsenhed fra station Kolding til Billund.Der er ferie højsæson i Billund og omegn og befolkningstallet er markant højere end normalt. Derfor dækker vi området af derfra.
  
  